[{"text_idx": "#000002", "text": "UEA devas kapabli mem prizorgi siajn c\u0302efajn taskojn kaj ne disdoni ilin al eksteruloj. Tion opinias \u0141ukasz Z\u0307ebrowski, kiu antau\u0306 preskau\u0306 unu jaro sendis al la estraro de UEA proponon pri oficejo en Varsovio. G\u0302i estas unu el la alternativoj, pri kiuj la komitato de UEA ne estis informita, kiam la estraro prezentis sian planon pri la sorto de la Centra Oficejo."}, {"text_idx": "#000005", "text": "Inter eblaj lokoj estis menciitaj Slovakio (Nitra), Pollando (Bjalistoko) kaj Kroatio (apud Bjelovar). Jam tiam la komisiono konsideris plej praktika la solvon en Slovakio, \u201cpri kiu la diskutoj pli multe progresis (interalie ankau\u0306 inter la vicprezidanto Fernando Maia kaj Peter Bala\u0301z\u030c)\u201d."}, {"text_idx": "#000006", "text": "Reage al tio, en septembro 2020 la konata Varsovia esperantisto \u0141ukasz Z\u0307ebrowski sendis al la estraro de UEA 14-pag\u0302an, detalan proponon pri oficejo en Varsovio. Lau\u0306 la propono Varsovio bone tau\u0306gus por UEA, c\u0302ar tie eblus relative malmultekoste havigi ejon kaj dungi kompetentan laborforton."}, {"text_idx": "#000007", "text": "Krome en Varsovio estas relative multaj esperantistoj, la urbo estas facile atingebla el multaj lokoj en la mondo, kaj kiel c\u0302efurbo en Eu\u0306ropa Unio g\u0302i lau\u0306 Z\u0307ebrowski estus prestig\u0302a adreso por internacia organizaj\u0302o kiel UEA. \u201cTion ne eblas diri pri aliaj konsiderataj lokoj\u201d, li skribas en sia propono."}, {"text_idx": "#000012", "text": "\u2013 Lau\u0306 mia propono UEA ne subkontraktus siajn taskojn al aliaj. UEA povus malfermi oficejon en Varsovio, kie g\u0302i plenumus la g\u0302isnunajn taskojn, sed je pli moderaj prezoj. C\u0302io tamen esence plu apartenus al UEA \u2013 kaj la respondeco, kaj la aldona profito kiun c\u0302i tiu loko povus porti al UEA. Varsovio estas pli oportuna lau\u0306 kelkaj vidpunktoj, ekzemple c\u0302ar g\u0302i estas pli facile atingebla."}, {"text_idx": "#000016", "text": "\u2013 Tio estas surpriza kaj bedau\u0306rinda, konsiderante ke Varsovio estis la dua plej favorata solvo, lau\u0306 tiuj, kun kiuj mi parolis. Malfacilas ne havi la impreson, ke se ec\u0302 la duan plej favoratan solvon oni ne emis analizi, la decido plej vers\u0302ajne jam estis farita kaj oni ne konsideris serioze la alternativojn. C\u0302u tio estas akceptebla, kiam temas pri serioza decido, kies fruktojn la tuta movado kolektos dum jardekoj?"}, {"text_idx": "#000018", "text": "\u2013 C\u0302ar lau\u0306 mia propono UEA konservus siajn tradiciajn taskojn kaj strukturon, g\u0302i ne estas tiel rapide aplikebla kiel simpla transdono de la tuto al iu alia. Krome, E@I jam antau\u0306 la publikigo de la raporto movig\u0302is al nova, pli granda oficejo kun apuda domo por volontuloj \u2013 tion Varsovio kompreneble ne havas c\u0302i-momente, sed se oni sukcesis en Slovakio, mi ne vidus problemon ac\u0302eti au\u0306 lui tau\u0306gan lokon en Varsovio. En mia propono mi skizis la situacion pri la Varsovia merkato de nemoveblaj\u0302oj kaj prezentis kelkajn eblojn."}, {"text_idx": "#000019", "text": "\u2013 Kompreneble, la realigo de la Varsovia propono ne estus ebla de unu tago al alia kaj necesus unue profundigi miajn esplorojn por elekti la plej tau\u0306gajn solvojn. La tempo por tio ja ne mankis. Se la estraro donus al c\u0302i tiu propono pli da atento kaj jam antau\u0306 preskau\u0306 unu jaro decidus pli serioze konsideri g\u0302in, eble jam ekzistus kompleta, tuj aplikebla propono, same kiel tio okazis pri E@I. Lau\u0306 mi ankorau\u0306 ne estas tro malfrue, c\u0302ar se oni dedic\u0302os pli da tempo nun, oni povas elekti solvon kiu longperspektive estus por UEA multe pli bona ol tiu, kiun oni nun emas realigi."}]